Ai 23 di Fevrâr si àn vudis diviersis cerimoniis ator pe Cecenie e pe Ingussezie par ricuardâ l’inovâl de depuartazion de popolazion di chestis dôs republichis in Siberie e in Asie centrâl. Cun di fat, a jerin propit i 23 di Fevrâr dal 1944, cuant che Stalin al ordenà di eliminâ la autonomie de regjon cecene – ingusse e di depuartâ lis popolazions che a vivevin alì. Dome intal 1957, cun Crusjov al podê, si tornà a chestis regjons la lôr autonomie e i membris des dôs comunitâts a poderin tornâ dal esili. Cierts storics a disin che, intant dai agns de depuartazion, la popolazion cecene si varès smiezade.
Font: RIA Novosti, 23/02/10
fur_Latn bos_Latn